लखनऊ: भाजपा को करारा झटका देते हुए गोरखपुर और फूलपुर लोकसभा सीटों पर हुए उपचुनाव में सपा की जीत पर उत्तर प्रदेश के मुख्यमंत्री योगी आदित्यनाथ ने चुनाव में हुई हार पर कहा कि हार अप्रत्याशित थी. हालांकि सपा-बसपा के गठबंधन से उन्हें कुछ अप्रत्याशित होने का अंदेशा हो गया था. उन्होंने कहा कि सार्वजनिक जीवन में जीत हार व्यक्ति के लिए न उत्साह के क्षण होते हैं, न अवसाद के. हम दो के बदले 80 सीट जीतेंगे. उन्होंने कहा कि हम कर्नाटक में जीतकर आएंगे और 2019 में मोदी जी के नेतृत्व में फिर से केंद्र में सरकार बनाएंगे. उन्होंने कहा कि 2019 में मोदी जी फिर से पीएम बनेंगे. मोदी जी अजेय हैं, अजेय रहेंगे. यूपी 2019 में फिर से बीजेपी की सरकार बनाने में अहम योगदान देगा.